CELEX: 22005D0019
Language: hu
Date: 2005-02-08 00:00:00
Title: Az EGT-Vegyesbizottság 19/2005 határozata (2005. február 8.) az EGT-megállapodás XXI. mellékletének (Statisztika) módosításáról

23.6.2005   
            
            
               HU
            
            
               Az Európai Unió Hivatalos Lapja
            
            
               L 161/43
            
         AZ EGT-VEGYESBIZOTTSÁG
   19/2005 határozata
   (2005. február 8.)
   az EGT-megállapodás XXI. mellékletének (Statisztika) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodásra, amelyet az Európai Gazdasági Térségről szóló megállapodás kiigazításáról szóló jegyzőkönyv módosított (a továbbiakban: megállapodás) és különösen annak 98. cikkére,
   mivel:
   
               (1)
            
            
               A megállapodás XXI. mellékletét a 2004. december 3-i 175/2004 EGK-vegyesbizottsági határozat (1) módosította.
            
         
               (2)
            
            
               A nemzeti számlák fő aggregátumaira vonatkozó adattovábbítás határideje, a nemzeti számlák fő aggregátumai továbbítására vonatkozó eltérések, valamint a foglalkoztatási adatok ledolgozott órákban történő továbbítása tekintetében a 2223/96/EK tanácsi rendelet módosításáról szóló, 2003. június 16-i 1267/2003/EK európai parlamenti és tanácsi rendeletet (2) bele kellépíteni a megállapodásba.
            
         
               (3)
            
            
               A piaci áron számított bruttó nemzeti jövedelem összehangolásáról szóló, 2003. július 15-i 1287/2003/EK, Euratom tanácsi rendeletet (GNI rendelet) (3) bele kell építeni a megállapodásba.
            
         
               (4)
            
            
               A közösségi tudományos és technológiai statisztikák előállításáról és kidolgozásáról szóló, 2003. július 22-i 1608/2003/EK európai parlamenti és tanácsi határozatot (4) bele kell építeni a megállapodásba.
            
         
               (5)
            
            
               E határozat Liechtensteinre nem alkalmazandó,
            
         A KÖVETKEZŐKÉPPEN HATÁROZOTT:
   1. cikk
   A megállapodás XXI. melléklete a következőképpen módosul:
   
               1.
            
            
               A 19d. pont (2223/96/EK tanácsi rendelet) a következő francia bekezdéssel egészül ki:
               
                           „—
                        
                        
                           
                              32003 R 1267: Az Európai Parlament és a Tanács 2003. június 16-i 1267/2003/EK rendelete (HL L 180., 2003.7.18., 1. o.).
                           E megállapodás alkalmazásában a rendelet rendelkezései a következő kiigazítással egészülnek ki:
                           E rendelet Liechtensteinre nem alkalmazandó.”.
                        
                     
         
               2.
            
            
               A szöveg a 19o. pontot (501/2004/EK európai parlamenti és tanácsi rendelet) követően a következő ponttal egészül ki:
               
                           „19p.
                        
                        
                           
                              32003 R 1287: A Tanács 2003. július 15-i 1287/2003/EK, Euratom rendelete a piaci áron számított bruttó nemzeti jövedelem összehangolásáról (GNI rendelet) (HL L 181., 2003.7.19., 1. o.);
                           E megállapodás alkalmazásában a rendelet rendelkezései a következő kiigazítással egészülnek ki:
                           E rendelet Liechtensteinre nem alkalmazandó.”.
                        
                     
         
               3.
            
            
               A szöveg a 28. pont után (808/2004/EK európai parlamenti és tanácsi rendelet) a következővel egészül ki:
               „TUDOMÁNYOS ÉS TECHNOLÓGIAI STATISZTIKÁK
               
               
                           29.
                        
                        
                           
                              32003 D 1608: Az Európai Parlament és Tanács 2003. július 22-i 1608/2003/EK határozata a közösségi tudományos és technológiai statisztikák előállításáról és kidolgozásáról (HL L 230., 2003.9.16., 1. o.).
                           E megállapodás alkalmazásában a rendelet rendelkezései a következő kiigazítással egészülnek ki:
                           E rendelet Liechtensteinre nem alkalmazandó.”.
                        
                     
         2. cikk
   Az 1267/2003/EK rendelet, az 1287/2003/EK rendelet és az 1608/2003/EK határozat szövegének az Európai Unió Hivatalos Lapja EGT-kiegészítésében kihirdetésre kerülő, izlandi és norvég nyelvű változatát hitelesnek kell tekinteni.
   3. cikk
   Ez a határozat 2005. február 9-én lép hatályba, amennyiben a megállapodás 103. cikkének (1) bekezdése szerint előírt értesítéseket eljuttatták az EGT-Vegyesbizottsághoz (5).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében ki kell hirdetni.
   
      Kelt Brüsszelben, 2005. február 8.
      
         
            Az EGT-Vegyesbizottság részéről
         
         
            Az elnök
         
         Richard WRIGHT
      
   
   
      (1)  HL L 133., 2005.5.26., 29. o.
   
   
      (2)  HL L 180., 2003.7.18., 1. o.
   
   
      (3)  HL L 181., 2003.7.19., 1. o.
   
   
      (4)  HL L 230., 2003.9.16., 1. o.
   
   
      (5)  Alkotmányos követelmények nem merültek fel.